recursal/SuperWikiNEXT-32B huggingface dataset:
**עמית בן-דוד** (נולד ב-27 בדצמבר 1977) הוא כדורסלן עבר ישראלי ומאמן כדורסל שמשמש כמאמן קבוצת הנוער על והמנהל המקצועי של הפועל עמק חפר, וכמאמן תיכון רמות ים.

ביוגרפיה
--------

בן-דוד החל לשחק כדורסל בקבוצת הנערים של מכבי תל אביב, אך בהמשך עבר למכבי רעננה. במקביל, שיחק בנבחרת הכדורסל של תיכון מטרו ווסט ברעננה, וב-1996 הוכתר כשחקן הטוב ביותר בליגת התיכונים, עם ממוצע של למעלה מ-30 נקודות למשחק. הוא היה חבר בסגל נבחרת הנוער של ישראל שזכתה במקום העשירי באליפות אירופה ב-1994.

ב-1995 הצטרף לקבוצה הבוגרת של מכבי רעננה, ששיחקה אז בליגה הלאומית ובסיומה עלתה לליגת העל. הוא שיחק בקבוצה במשך ארבע עונות, אך לא זכה לדקות משחק רבות.

החל מ-1999 החליף קבוצה מדי שנה: הפועל חולון, הפועל צפת, עירוני נהריה (בליגה הלאומית) ומכבי ראשון לציון, אך באף אחת מהן לא היה שחקן משמעותי. בעונת 2003/2004 שב לעירוני נהריה, שעלתה בינתיים לליגת העל, ולראשונה התייצב מעמדו כשחקן מוביל. הוא שיחק בקבוצה במשך ארבע עונות, במהלכן השתתפה ביורוקאפ וביורופליג. ב-2007 עבר להפועל גלבוע/עפולה, בה היה אחד השחקנים הבולטים. לאחר שבסיום העונה ירדה הקבוצה לליגה הלאומית, הצטרף למכבי חיפה, ושיחק בה במשך שתי עונות. בעונת 2010/2011 שב לשחק בקבוצת הפועל חולון. בעונת 2011/2012 עבר לשחק במכבי ראשון לציון.

לאחר שלוש שנים במכבי ראשון לציון שיחק שתי עונות בליגה הלאומית במדי מכבי רעננה ובמדי עירוני נס ציונה, בסוף עונת 2016–2017 פרש מכדורסל.

בחודש יוני 2017 מונה לעוזר המאמן של דני פרנקו בהפועל תל אביב מליגת העל בכדורסל.

ב-21 באוגוסט 2019 מונה בן דוד לעוזר המאמן של דניאל סאוואנה במכבי חיפה מליגת העל בכדורסל. במרץ 2021 מונה למאמנה של הקבוצה במקומו של סאוואנה. בעונת 2021-22 בן-דוד מונה למנהל המקצועי של שכבות ט׳-י״ב, מאמן קבוצת הנוער על, מנהל האקדמיה בבית ספר רמות ים ומאמן קבוצת הבוגרים בליגה הארצית במועדון הפועל עמק חפר.

בן-דוד נשוי ואב לשלושה.

קישורים חיצוניים
----------------

ויקישיתוף מדיה וקבצים בנושא **עמית בן-דוד** בוויקישיתוף

* פרופיל, באתר eurobasket
* פרופיל, באתר פיב"א
* דף השחקן, באתר מכבי חיפה

הערות שוליים
------------

1. ↑  עמית בן דוד מונה לעוזרו של דני פרנקו | הפועל SP תל אביב (ארכיון)
2. ↑  איתן גליקמן, מכבי חיפה: עמית בן דוד ישמש כעוזר המאמן, באתר ynet, 21 באוגוסט 2021
3. ↑  דניאל סאואנה פוטר ממכבי חיפה, עמית בן דוד יחליפו, באתר ספורט 1, 6 במרץ 2021
4. ↑  ברק חקלאי, אחרי אבדיה: הכישרון הישראלי בן ה-15 שאתם חייבים להכיר, באתר ynet, 25 בינואר 2022
**מירון רוינה** (נולד ב-25 במרץ 1998) הוא כדורסלן ישראלי-פיני, המשחק בעמדת הפאוור פורוורד-סנטר בהפועל גליל עליון מליגת העל בכדורסל.

ביוגרפיה
--------

רוינה נולד בפינלנד לאם פינית ואבא ישראלי. הוא גדל בארץ במושב נווה אילן.

קריירה
------

רוינה משחק כדורסל החל מגיל 12. שיחק במחלקת הנוער של הפועל ירושלים שם זכה עם קבוצתו באליפות המדינה לנערים בעונת 2013/2014.
בתיכון למד במגמת הכדורסל של תיכון הראל במבשרת עמה זכה לעלות לראשונה לליגת העל לתיכונים.
עונתו הראשונה בקבוצת בוגרים הייתה עונת 2016/2017 בקבוצת הפועל כפר סבא מהליגה הלאומית בכדורסל. בעונת 2017/2018 עבר לשחק בהפועל גליל עליון. בעונת 2018/2019 הגיע עם הקבוצה לגמר הפלייאוף בליגה הלאומית שם הפסידו למכבי חיפה. בתום שנתיים בקבוצה חתם בעונת 2019/20 בקבוצת אליצור יבנה. בעקבות הסיום המוקדם של הליגה עקב משבר הקרונה, חתם בהפועל אילת עד לסוף העונה בליגת העל.

ב-13 ביולי 2022 חתם רוינה בהפועל גלבוע גליל, במהלך העונה העמיד ממוצעים של 2.1 נק' ו-2.4 ריבאונדים ב-12.7 דק', והיה שותף לירידת הליגה של הקבוצה.

ביולי 2023 חתם בהפועל גליל עליון.

### בנבחרות ישראל

רוינה שיחק בנבחרות ישראל מגיל קדטים ועד נבחרת העתודה.

בקיץ 2014 עלה עם הנבחרת לדרג א' באליפות אירופה עד גיל 16 שנערכה במקדוניה.

בקיץ שלאחר מכן עלה עם הנבחרת לדרג א' בתום אליפות אירופה עד גיל 18 שנערכה באוסטריה.

בשנת 2016 השתתף בטורניר אליפות אירופה שנערך בטורקיה. באליפות רשם ממוצע של 10.8 נקודות, 6.3 ריבאונדים ו־1.5 אסיסטים.

ביולי 2017 זכה עם נבחרת העתודה של ישראל בכדורסל במקום השני באליפות אירופה בכדורסל עד גיל 20 שנערכה ביוון.

ביולי 2018 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה. באליפות רשם ממוצע של 9.3 נקודות, 6.7 ריבאונדים ו־1.1 אסיסטים. במשחק הגמר מול קרואטיה הצטיין עם 14 נקודות ו-14 ריבאונדים.

תארים
-----

### קבוצתיים

* אליפות המדינה (לנערים) הפועל ירושלים - 2013/2014
* אליפות אירופה עד גיל 20 - נבחרת ישראל עד גיל 20 - 2018

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל השחקן(הקישור אינו פעיל) באתר איגוד הכדורסל בישראל
* פרופיל השחקן באתר מנהלת ליגת העל בכדורסל

הערות שוליים
------------

1. ↑  השתדרג לליגת העל: מירון רוינה חתם בהפועל אילת, באתר Sport1, ‏28 במאי, 2020
2. ↑  נועם שרפלר, המירון רוינה: "חלום להיות עם הפועל ירושלים בליגת העל", באתר העיר ירושלים, ‏27 ביולי, 2018
**דני כהן סולָל** (נולד ב-26 במאי 1969) הוא במאי ותסריטאי ישראלי.

ביוגרפיה
--------

נולד בתוניס ולאחר עליית המשפחה לארץ גדל בראשון לציון. למד קולנוע בבית הספר לאומנות קמרה אובסקורה ולאחר מכן למד לתואר שני בקולנוע באוניברסיטת תל אביב. במסגרת לימודיו בקמרה אובסקורה כתב וביים את סרט הגמר "הערוץ הצרפתי" שזכה במענקים מקרן משרד התמ"ס, הרשות השנייה לטלוויזיה ורדיו והמכון הישראלי לקולנוע. הסרט זכה גם בפרסי הסרט, הבימוי, הצילום והמשחק בתחרות סרטי הבוגרים של "קמרה אובסקורה". בסרט משחק עמנואל הלפרין, והוא הוקרן בשלושת הסינמטקים בארץ, שודר בערוץ 2 ובערוצי הסרטים של HOT, וזכה לאהדת המבקרים.

בשנת 1997 יצר סרט עלילתי ניסיוני בשם "אמא של אליהו", שזכה למענק הרשות השנייה ושודר בערוץ 2 ובערוץ 23. הסרט בכיכובו של השחקן אלון דהן צולם ללא דיאלוגים, והוא מלווה לכל אורכו בקריינות של ירון לונדון.

בין השנים 1997–2001 שימש כהן סולל כעוזר עריכה של העורך דני שיק, ועסק בסרטים עלילתיים ודוקומנטריים.

בשנת 2001 ביים את סרט הטלוויזיה "חוצלארץ" אותו כתב ביחד עם אשתו, התסריטאית טלי אפנעים (כהן סולל). הסרט זכה בפרס "קשת יוצרים" במסגרת תחרות של זכיינית ערוץ 2 קשת.

בשנת 2003 ערך כהן סולל את הסרט התיעודי "אמא פאיזה" של הבמאית סיגלית בנאי; הסרט שודר בערוץ 1.

בשנת 2005 זכה בפרס הקרן החדשה לקולנוע וטלוויזיה עבור תסריט הסרט "איך את מעיזה?".

בקיץ 2009 עלה לאקרנים סרט הקולנוע סיפור גדול, אותו כתב ביחד עם שרון מימון. כהן סולל היה מועמד עם הסרט לפרס אופיר בקטגוריית התסריט. בהמשך רכשה חברת סרטי פרמאונט את הזכויות להפיק גרסה אמריקאית על פי התסריט[דרוש מקור].

בשנת 2010 זכה בפרס הקרן החדשה לקולנוע וטלוויזיה בעבור תסריט הסרט "יונה וג'וזף".

במהלך השנים 2016 2017 שימש כלקטור וכעורך תסריט בקרן החדשה לקולנוע וטלוויזיה וכיום משמש כלקטור בקרן מקור לקולנוע ולטלוויזיה, ובפרויקט קולנוע של קרן יהושוע רבינוביץ לאומנויות. 

### ספורט

כהן סולל הוא ספורטאי פאראלימפי. בשנת 2011 החל לעבוד עם ילדים בעלי צרכים מיוחדים במרכז ספיבק של איל"ן ברמת גן, ולנהל את אתר האינטרנט של המרכז, וזאת במקביל לעיסוקו ככותב. כמו כן, הוא מאמן את קבוצת הבוצ'יה (משחק הדומה לפטאנק) של המפעל המוגן "בית מליכסון" של איל"ן, ושחקן בוצ'יה מקצועי בעצמו. בשנים 2016, 2018 ו 2019 זכה באליפות ישראל בבוצ'יה ביחידים ובזוגות.

כהן סולל נשוי ואב לשני ילדים, מתגורר בתל אביב.

פילמוגרפיה
----------

* גם מכונאים צריכים אהבה (1994), תסריט ובימוי
* אבא (דוקומנטרי) (1995), תסריט ובימוי
* הערוץ הצרפתי (1996), תסריט ובימוי, צילום הסצנות שהתרחשו בפריז.
* אמא של אליהו (1997), תסריט, בימוי ועריכה.
* חוצלארץ (2001), תסריט ובימוי
* אמא פאיזה (2003), עריכה
* סיפור גדול (2009), תסריט

קישורים חיצוניים
----------------

* דני כהן סולל, במסד הנתונים הקולנועיים IMDb (באנגלית)
* דני כהן סולל, באתר אי.די.בי
* מרב יודילוביץ', חוצלארץ זה לא יותר ממשאלת לב, באתר ynet, 16 באוקטובר 2001
* ראיון רדיו בוושינגטון, ראיון משותף עם השחקן דביר בנדק, N.P.R Radio
* להאזנה לתמת הסרט חוצלארץ

הערות שוליים
------------

1. ↑  יצירה. מוגבלות. הזדמנות. 6 כפול 10 דקות עם שישה יוצרי קולנוע. באתר Jerusalem Cinematheque – Israel Film Archive
2. ↑  Boccia בוויקיפדיה האנגלית
3. ↑  חוצלארץ, באתר אישים
4. ↑  אמא פאיזה, באתר הערוץ הראשון

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16562069j (data)
* LCCN: no2012087354
* RERO: 02-A018112946
* VIAF: 223783656
* WorldCat: lccn-no2012087354

 |
**דרק דריימון** (באנגלית: **Derek Drymon**; נולד ב-19 בנובמבר 1968) הוא סופר אמריקאי ואמן סטוריבורד. דריימון עובד בהפקות סדרות אנימציה מצוירות רבות, בהן החיים המודרניים של רוקו, בובספוג מכנסמרובע והרפתקאות הזמן.

רקע אישי
--------

דריימון נולד במוריסטאון, ניו ג'רזי, עיירה קטנה בצפון רחוק ניו ג'רזי בשנת 1968. הוא למד בבתי ספר ציבוריים, והוא נהנה מציור ומספרי קומיקס. דריימון סיים את בית הספר התיכון Jefferson Township בשנת 1987. הוא למד בבית ספר לאמנות חזותית בניו יורק כדי להפוך למאייר. אחרי הקולג', הוא גויס על ידי דיסני בשביל תוכנית ההתמחות שלהם. עם סיום התוכנית חזר לניו ג'רזי ומשם לקליפורניה.

שנותיו המוקדמות בניקלודיאון
---------------------------

דריימון התגלה על ידי ערוץ ניקלודיאון בשנת 1993. הוא עבר לקליפורניה על מנת לעבוד כאנימטור בניקלודיאון. באותה השנה, דריימון החל לעבוד גם כאמן התכנון וסופר לסדרה החיים המודרניים של רוקו. בתקופה זו פגש שניים ממעסיקיו העתידיים, טים היל וסטיבן הילנבורג. היל היה סופר ואמן, והילנבורג היה מפיק שותף ואחראי לתכנון. בשנת 1997, יצר הילנבורג את סדרת הטלוויזיה המצוירת בובספוג מכנסמרובע. דריימון ביצע תפקידים רבים בסדרה, היה סופר בכל הפרקים, ולאחר מכן לפקח על הבמאי ומפיק.

הפקה נוכחית
-----------

פרק זה לוקה בחסר. אנא תרמו לוויקיפדיה והשלימו אותו. 
כיום דריימון מפיק בערוץ Cartoon Network.

בשנת 2021 ביים את סרט האנימציה "מפלצת של מלון: הפוך על הפוך", החלק הרביעי בסדרת מפלצת של מלון.

קישורים חיצוניים
----------------

* דרק דריימון, ברשת החברתית אינסטגרם
* דרק דריימון, במסד הנתונים הקולנועיים IMDb (באנגלית)
* דרק דריימון, באתר AllMovie (באנגלית)
* דרק דריימון, במסד הנתונים הקולנועיים KinoPoisk (ברוסית)
* דרק דריימון, באתר MusicBrainz (באנגלית)
* דרק דריימון, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007395676505171
* BnF: cb15032612m (data)
* ISNI: 0000 0000 4911 0279
* LCCN: no2005048535
* MusicBrainz: e0c4a539-93e8-482b-9874-42dc48190c18
* NLK: KAC201102222
* NLP: a0000002733632
* SNAC: w6tj1zg1
* VIAF: 42123008
* WorldCat: lccn-no2005048535

 |
**האנטר טיילו** (באנגלית: **Hunter Tylo**; נולדה ב-3 ביולי 1962) היא שחקנית טלוויזיה אמריקאית. ידועה בעיקר כד"ר טיילור פורסטר באופרת הסבון "היפים והאמיצים", אותה היא מגלמת מ-1990.

ביוגרפיה
--------

נולדה בשם דבורה ג'ו האנטר (Deborah Jo Hunter) בפורט וורת' שבטקסס, בתם של אנה ומוריס ג'בז האנטר ולה אח ואחות. אמה היא ממוצא שבט הצ'רוקי. ב-1980 סיימה טיילו את לימודיה בתיכון ספירנגטאון שבטקסס. באותה שנה נישאה לטום מורהארט וילדה את בנם כריסטופר. השניים התגרשו ב-1984.

טיילו למדה קדם רפואה באוניברסיטת פורדהאם שבניו יורק.

קריירה
------

בצעירותה הייתה טיילו דוגמנית. ב-1984 הופיעה בתפקיד משני בסרט האימה "The Initiation" (גילמה את אליסון, קיבלה קרדיט כדבורה מורהארט, שמה באותה עת). ב-1985 החלה לגלם את דמותה של רובין מק'קול באופרת הסבון "כל ילדיי" ובעקבות נישואיה ב-1987, בחרה טיילו לפרוש מהתכנית. בשנים 1989–1990 גילמה את דמותה של מרינה טוסקנו באופרת הסבון "ימי חיינו".

##### היפים והאמיצים

בשנת 1990 לוהקה לתפקיד ד"ר טיילור הייז באופרת הסבון "היפים והאמיצים" והייתה לאחת השחקניות הראשיות. היא שיחקה בסדרה עד שנת 2002, אז הסתיים החוזה שלה בשל מחלוקת עם ההפקה. ב-2004 שבה והצטלמה לשני פרקים בסדרה וב-2005 שבה באופן קבוע לגלם את דמותה של טיילור, אותה היא גילמה לסירוגין עד 2014. לאחר הפוגה של מספר שנים מהטלוויזיה, חזרה טיילו בשנת 2018 לשחק בסדרה. פרט לתפקיד זה איתו היא מזוהה הופיעה טיילו מספר מועט של פעמים בתפקידי משנה בסרטים וסדרות טלוויזיה שונות.

ב-1996 לוהקה טיילו לתפקיד טיילור מקברייד בסדרת הדרמה "מלרוז פלייס" ובחרה לעזוב את צוות "היפים והאמיצים". טיילו לא הצטלמה לאף פרק בסדרה - לאחר שבישרה למפיק אהרון ספלינג שהיא בהריון היא פוטרה. תפקידה ניתן לשחקנית ליסה רינה וטיילו שבה ל-"היפים והאמיצים". טיילו תבעה את ספלינג על פיטורים לא מוצדקים ואפליה בשל הריון וזכתה ב-4.89 מיליון דולר במשפט מושבעים בלוס אנג'לס, כמעט כפול מהסכום אותו תבעה.

חיים אישיים
-----------

בשנת 1987 נישאה לשחקן מייקל טיילו, אותו פגשה על הסרט של "כל ילדיי". לזוג נולדו שלושה ילדים: מייקל הבן, איזבלה גבריאל וקטיה אריאל. ב-1998 התגלה כי בתם קטיה אריאל שזה עתה נולדה חולה בסרטן מסוג רטינובלסטומה בעינה הימנית. הרופאים הסירו את עינה. גידול התגלה גם בעינה השמאלית, אך זו החלימה. ב-2007 מת בנם מייקל לאחר שטבע בבריכת השחייה שבביתם בנבדה, ככל הנראה כתוצאה של התקף אפילפטי (אפילפסיה), מחלה בה לקה. ב-2005 הסתיימו הנישואים של השניים.

טיילו נבחרה פעמיים לרשימת 50 האנשים היפים בעולם של המגזין "פיפל" (1993 ו-1998). ב-2001 פרסמה אוטוביוגרפיה בשם "Making a Miracle".

קישורים חיצוניים
----------------

ויקישיתוף מדיה וקבצים בנושא **האנטר טיילו** בוויקישיתוף
* 
* האנטר טיילו, ברשת החברתית פייסבוק

* האנטר טיילו, ברשת החברתית אקס (טוויטר)

* האנטר טיילו, במסד הנתונים הקולנועיים IMDb (באנגלית)

* האנטר טיילו, באתר AllMovie (באנגלית)

* האנטר טיילו, באתר Rotten Tomatoes (באנגלית)

* האנטר טיילו, במסד הנתונים הקולנועיים KinoPoisk (ברוסית)

הערות שוליים
------------

1. ↑  בתרגום חופשי מאנגלית: "טקס החניכה"
2. ↑  בתרגום חופשי מאנגלית: "עושים נס"

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15521833j (data)
* ISNI: 0000 0001 1369 9955
* SNAC: w6m051vx
* SUDOC: 243038968
* VIAF: 48879930
* WorldCat: viaf-48879930

 |
**עמית זיס** (נולד ב-30 בספטמבר 1999) הוא כדורסלן ישראלי המשחק בעמדת הסמול פורוורד בהפועל אילת מליגת העל.

ביוגרפיה
--------

### תחילת קריירה

זיס גדל ברמת השרון שם שיחק מגיל קט-סל ועד לנערים בקבוצת הכדורסל א.ס. רמת השרון.

החל מכיתה י' עבר לשחק באקדמיה לכדרוסל של מכבי תל אביב בשיתוף עם תיכון חדש. עם קבוצת הנוער של המועדון תחת המאמן אורן אהרוני זכה בדאבל של גביע ואליפות בעונות 2015/16 ו-2016/17. בעונת 2015/16 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול הפועל תל אביב. בעונת 2016/17 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול מכבי ראשון לציון.

בתיכון שיחק בנבחרת בית הספר תיכון חדש, עמה זכה ב-2016/17 באליפות הראשונה של בית הספר בליגת התיכונים, לאחר ניצחון בגמר נגד תיכון שרת נתניה. בעונה 2016/2017 נבחר לחמישית העונה בליגה הבכירה בישראל לנוער ביחד עם שחר עמיר, עמית עבו ושקד ירושלמי.

זוכה פרס השחקן המצטיין של ליגת העל לנוער ע"ש תנחום כהן-מינץ ז"ל 2016/17

### קריירה מקצוענית

עונתו הראשונה בקבוצת בוגרים הייתה בעונת 2017/18 בליגה הלאומית בקבוצת מכבי קריית גת. את עונת 2018/19 התחיל בקבוצת הפועל חיפה וכעבור חודשיים עבר לשחק בקבוצת הפועל באר שבע מליגת העל בכדורסל. בקיץ 2020 חתם לעונה שלישית בקבוצת הפועל באר שבע.

ביולי 2022 חתם לשנתיים בהפועל גלבוע גליל, בעונת 2022/23 העמיד ממוצעים של 5.7 נק' ו-3.3 ריבאונדים ב-24.2 דק', בסיום העונה ירדה הקבוצה לליגה הלאומית לאחר שסיימה במקום האחרון בטבלה.

ב-30 ביולי 2023 חתם בהפועל אילת.

### קריירה בינלאומית

זיס שיחק בכל הנבחרות הצעירות של ישראל. ב-2015 שיחק זיס בנבחרת תחת המאמן רמי הדר באליפות אירופה לנבחרות עד גיל 16 בטורניר שנערך בליטא. בטורניר קלע זיס 14.7 נקודות וקלט 8.7 ריבאונדים בממוצע למשחק. ב-2016 השתתף באליפות אירופה דרג א' לנבחרות עד גיל 18 בטורניר שנערך בטורקיה. בשנתיים הבאות המשיך להיות חלק מסגל הנבחרות אבל נעדר מטורנירי אליפות אירופה עקב פציעה.

ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל השחקן, באתר איגוד הכדורסל בישראל
* פרופיל השחקן, באתר מנהלת ליגת העל בכדורסל

הערות שוליים
------------

1. ↑  נבחרי העונה בליגה לנוער לאורך השנים, באתר ספסל
2. ↑  עמרי מנהיים, הפועל ב"ש שאלה את עמית זיס ממכבי ת"א, באתר Sport5, ‏21 בדצמבר, 2018
3. ↑  כפיר אדר, עמית זיס חתם לעונה נוספת בהפועל באר שבע, באתר One, ‏8 באוגוסט, 2020
4. ↑  נועה פופלינגר, ‏רשמי: עמית זיס חתם בהפועל אילת, באתר ערוץ הספורט, 30 ביולי 2023
5. ↑  כפיר אדר, וזאת לעתודה: השחקנים שינסו לככב בליגת העל, באתר One, ‏5 באוקטובר, 2019
**מריו טרוון אוסטין** (באנגלית: **Mario Trevon Austin**; נולד ב-26 בפברואר 1982 בלווינגסטון אלבמה) הוא כדורסלן עבר אמריקאי, ששיחק בעמדות פאוור פורוורד וסנטר.

קריירה
------

אוסטין החל את הקריירה בשנת 2001 באוניברסיטת המדינה של מיסיסיפי ושיחק לצד טימי באוורס, ששיחק בהפועל ירושלים.

לאחר שלוש שנים, סירב לחזור ולסיים את לימודיו והצהיר שברצונו להיבחר לדראפט של ליגת ה-NBA.

בשנת 2003, הועמד לדראפט של ליגת ה-NBA ונבחר במקום ה-36 על ידי קבוצת שיקגו בולס.

לאחר שנבחר בדראפט, חתם בקבוצת צסק"א מוסקבה, ממנה שוחרר בעקבות פציעה ולפני ששיחק משחק רשמי במדיה.

לאחר שחרורו חתם עד לסיום העונה בקבוצת ג'קסון ריינג' מליגת ה-WBA.

בעונת 2004/2005, חתם בקבוצת פאלקאנסטרו ביאלה מליגת הכדורסל האיטלקית השנייה.

בעונת 2005/2006, חתם בקבוצת הפועל ירושלים, זכה עמה בגביע המדינה בכדורסל ונבחר לחמישיית העונה של מנהלת הליגה.

בעונת 2007/2008, הצטרף לקבוצת שיקגו בולס ושיחק במדיה בליגת הקיץ של ה-NBA.

בעונת 2007/2008, חתם בבנטון טרוויזו מליגת העל האיטלקית.

בעונת 2008/2009, חתם בקבוצת בשיקטש מליגת העל הטורקית.

בעונת 2009/2010, חתם בקבוצת פוג'יין שונשינג מסין אך שוחרר ממנה, לאחר השחרור חתם בקבוצת מרידיאנו אליקטנה אך ב-21 בינואר 2010 שוחרר מהקבוצה.

ב-10 באפריל 2010 חתם עד לסיום העונה בקבוצת אתלטיקו דה סן ז'רמן מליגת הכדורסל הפורטוריקנית, אך שוחרר חודש לאחר מכן.

בעונת 2010/2011, חתם בקבוצת בי.סי. דניפרו מהסופרליגה האוקראינית.

ב-2 באפריל 2011, הועברו זכויות השחקן של אוסטין משיקגו בולס אל קבוצת יוטה ג'אז במסגרת העברתו של קרלוס בוזר.

ב-31 באוקטובר 2011, חתם בקבוצת בי.סי. קייב.

ב-3 בנובמבר 2012, חתם בקבוצת אל כווית מליגת הכדורסל הכוויתי.

ב-9 בנובמבר 2013, חתם בקבוצת קזמה.

ב-3 בפברואר 2015, חתם בקבוצת קייבי פיה מליגת העל הקוסוברית.

ב-9 באוקטובר 2015, חתם בקבוצת דפורטיבו ולדיביה מליגת ה-LNB, אך שוחרר לאחר כחודש.

בסיום עונת 2014/2015, הודיע על פרישה ממשחק פעיל.

פרשות ציבוריות
--------------

בשנת 2007, נקשר שמו של השחקן ושל חבריו הוראס ג'נקינס, רוג'ר מייסון ג'וניור ושחקן הפועל תל אביב דאז מרכוס האטן בפרשת התעללות מינית בנערה בת 19 עם צרכים מיוחדים, אך המשטרה והפרקליטות סגרו את תיק החקירה מחוסר אשמה.

תארים
-----

הפועל ירושלים
* גביע המדינה (1): 2006/2007

קישורים חיצוניים
----------------

* 

* פרופיל, באתר Sports-Reference

* פרופיל, באתר eurobasket

* פרופיל, באתר ליגת העל הספרדית בכדורסל (בספרדית)
* פרופיל שחקן, באתר מנהלת ליגת העל בכדורסל
* פרופיל שחקן, באתר One
* מתן קרקוב, מחלוקת כספית מונעת את שחרור מריו אוסטין לבנטון טרוויזו, באתר הארץ, 23 באוגוסט 2007
* שגיא ניר וגיל קדרון‏, גם בשיקגו שמעו על מריו אוסטין, באתר וואלה!‏, 26 בפברואר 2007
* מריו אוסטין: "הולכת להיות עונה מיוחדת", באתר מקור ראשון

הערות שוליים
------------

1. ↑  רוסיה: צסק"א החתימה מריו אוסטין, באתר ynet, 21 באוגוסט 2003
2. ↑  גיל סלומון, פרשת הצעירה והכדורסלנים: הוגש כתב תביעה אזרחית, באתר nrg‏, 3 במרץ 2006
**קלווין דורסי האריס הבן** (באנגלית: **.Calvin Dorsey Harris Jr**; נולד ב-19 בפברואר 1991) הוא כדורסלן אמריקאי, המשחק בעמדת הקלע בהפועל חולון.

קריירה
------

האריס החל את דרכו באוניברסיטת וייק פורסט ושיחק שם במשך ארבע עונות. בשנת 2013, לאחר שלא נבחר בדראפט ה-NBA, החל לשחק האריס בדנוור נאגטס במהלך ליגת הקיץ של ה-NBA.

ביולי 2013, חתם האריס על חוזהו המקצועני הראשון כשחתם לעונה בריזן לודוויגסבורג מהליגה הגרמנית.

ב-10 ביולי 2014, חתם האריס ברטיופארם אולם, אך ב-3 במרץ 2015 הוא שוחרר מהקבוצה וחתם בחתם בואף ריגה מהליגה הלטבית. בתום העונה זכה עימה באליפות.

בעונת 2015/2016, חתם האריס לעונה ברוזה רדום מהליגה הפולנית. בתום העונה זכה עימה בגביע הפולני כשהאריס נבחר לשחקן המצטיין שלו.

ב-21 בינואר 2020, חתם האריס בטורק טלקום מהליגה הטורקית. הוא העמיד בקבוצה ממוצעים של 5.3 נקודות ו-2.5 אסיסטים למשחק.

ב-6 באוגוסט 2020, חתם האריס לעונה בהפועל חולון מהליגה הישראלית.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

ב-18 ליוני 2022 חתם לשתי עונות בהפועל חולון

תארים
-----

ואף ריגה
* אליפויות (1): 2014/2015

רוזה רדום
* גביעים (1): 2015/2016

הפועל חולון
* הליגה הבלקנית (1): 2020/2021

קישורים חיצוניים
----------------

ויקישיתוף מדיה וקבצים בנושא **סי. ג'יי. האריס** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר היורוליג

הערות שוליים
------------

1. ↑  יעקב מאיר, סי ג'יי האריס חתם בהפועל חולון, באתר ישראל היום, ‏6 באוגוסט 2020
2. ↑  הפועל חולון זכתה באליפות הליגה הבלקנית, באתר ערוץ הספורט, 29 באפריל 2021
**רוג'ר פיליפ מייסון הבן** (באנגלית: **.Roger Philip Mason, Jr**; נולד ב-10 בספטמבר 1980) הוא כדורסלן עבר אמריקאי ששיחק במשך 10 עונות בליגת ה-NBA. בעברו שיחק גם באולימפיאקוס היוונית ובהפועל ירושלים מליגת העל הישראלית.

בין השנים 2014–2016 שימש כסגן יושב ראש איגוד שחקני ה-NBA, ובשנים 2017–2018 כיהן כנשיא וקומישינר של ליגת ה-BIG3.

קריירה
------

מייסון נולד בעיר וושינגטון די. סי. ולמד שלוש שנים באוניברסיטת וירג'יניה שבה השיג ממוצעים מרשימים של 13.8 נקודות, 3 ריבאונדים ו-2.6 אסיסטים למשחק. בשנת 2002 החליט להירשם לדראפט ה-NBA, והוא נבחר בבחירה ה-30 בדראפט על ידי שיקגו בולס, שהיו בתקופה של ירידה ביכולת.

מייסון שיחק בעונת הבכורה שלו ב-NBA ב-17 משחקים והשיג ממוצעים מאכזבים של 1.8 נקודות, 0.7 ריבאונדים ו-0.7 אסיסטים למשחק.

לאחר מכן בעונת 2003/2004 שיחק מייסון ב-3 משחקים במדי הבולס בטרם עבר לקבוצת טורונטו ראפטורס שבה שיחק 23 משחקים והשיג ממוצעים של 4 נקודות, 1.2 ריבאונדים ואסיסט אחד למשחק, אך הוא נפצע ושוחרר.

בהמשך עונת 2003/04 החליט מייסון לעבור לשחק באירופה, שבה הוא חתם בקבוצת אולימפיאקוס היוונית שאיתה שיחק במסגרת היורוליג.

לאחר מכן, בעונת 2005/06 עבר לשחק בישראל בקבוצת הפועל ירושלים שאיתה הגיע לחצי גמר גביע יול"ב, וביסס עצמו כשחקן מוביל וכאחד השחקנים הבולטים בקבוצה.

את עונת 2006/2007 החל מייסון ביפן בה סיכם בקבוצת OSG פיניקס המקומית לאחר ששוחרר מהפועל ירושלים, אך שבועיים לאחר סיכומו קיבל חוזה מובטח בוושינגטון ויזארדס, שהתעניינה בשירותיו. הוא חתם בקבוצה ושיחק בה במשך שנתיים שבהן הראה יכולת טובה. לאחר עונת 2007/2008 עבר לסן אנטוניו ספרס בה שיחק במשך שנתיים.

בארבע העונות הבאות שיחק עבור ניו יורק ניקס, וושינגטון ויזארדס, ניו אורלינס הורנטס ומיאמי היט, ובסיום עונת 2013/2014 פרש ממשחק, בגיל 33.

פרשות ציבוריות
--------------

בשנת 2007, נקשר שמו של השחקן ושל חבריו הוראס ג'נקינס, מריו אוסטין ושחקן הפועל תל אביב דאז מרכוס האטן בפרשת התעללות מינית בנערה בת 19 עם צרכים מיוחדים, אך המשטרה והפרקליטות סגרו את תיק החקירה מחוסר אשמה.

קישורים חיצוניים
----------------

ויקישיתוף מדיה וקבצים בנושא **רוג'ר מייסון ג'וניור** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* ערן שור, רוג'ר מייסון עושה חיל בוושינגטון: סיפורו של 'השגריר' הנשכח, ynet,‏ 27.04.08

הערות שוליים
------------

1. ↑  גיל סלומון, פרשת הצעירה והכדורסלנים: הוגש כתב תביעה אזרחית, באתר nrg‏, 3 במרץ 2006
**רומלו דקוואן וייט** (באנגלית: **Romello DaQuan White**; נולד ב-9 במאי 1998) הוא כדורסלן אמריקאי, המשחק בעמדת הפאוור פורוורד והסנטר בעירוני נהריה.

קריירה
------

וייט החל את דרכו כששיחק בתיכון האקדמאי ווילר שבברדנטון, פלורידה. הוא דורג בארבעה כוכבים על יכולתו בתיכונים ומוקם כשחקן ה-77 בטיבו ממחזור הגיל שלו על פי ESPN.

בשנת 2016, התחייב וייט לאוניברסיטת המדינה של אריזונה. בעקבות פציעה הוא נאלץ לפספס את כל העונה הראשונה. וייט חוזר עונה לאחר מכן, כשב-31 משחקים הוא מעמיד ממוצעים של 10.5 נקודות ו-7.1 ריבאונדים ב-24.3 דקות. בעונתו השנייה במכללה, וייט שותף ב-34 משחקים והעמיד ממוצעים של 8.7 נקודות ו-5.2 ריבאונדים ב-25.0 דקות. בעונתו השלישית שותף וייט ב-30 משחקים, בהם העמיד ממוצעים של 10.2 נקודות, 8.8 ריבאונדים ו-1.2 חסימות ב-28.4 דקות.

בשנת 2020, עבר וייט לאוניברסיטת מיסיסיפי. במכללה שותף וייט ב-28 משחקים, שבהם העמיד ממוצעים של 11.4 נקודות, 6.0 ריבאונדים ו-1.3 חסימות ב-27.9 דקות.

ב-10 ביולי 2021, חתם וייט לעונה בהפועל אילת מהליגה הישראלית.
ב-20 בספטמבר 2021 הפר וויט בידוד ונוהלי קורונה ונשלח לוועדת משמעת, ב-20 בדצמבר 2021 שוחרר מהקבוצה לאחר שהיה מעורב בתאונת דרכים.

במרץ 2022 חתם על חוזה לעונה בקראבנוס מליגת העל הקפריסאית בכדורסל. הוא שותף ב-13 משחקים והעמיד 10.2 נק' ו-7.6 ריבאונדים ב-26.7 דק'.

באוגוסט 2020 חתם בעירוני נהריה מהליגה הלאומית.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket

הערות שוליים
------------

1. ↑  הזר הראשון: רומלו וויט חתם בהפועל אילת, באתר ONE, ‏10 ביולי 2021
2. ↑  בשל הפרת חוזה: רומלו וייט שוחרר מהפועל אילת
**רזיאל חיון** (נולד ב-23 ביולי 2001) הוא כדורסלן ישראלי, המשחק בעמדת הגארד בקבוצת מנהטן ג'ספרס, שמייצגת את מנהטן קולג' (אנ') בחטיבת Metro Atlantic של ה-NCAA.

ביוגרפיה
--------

חיון נולד באילת. הוא החל לשחק בבית ספר לכדורסל של הפועל אילת עד שבגיל 13 עבר לאקדמיה לכדורסל של גלבוע/מעיינות. עם קבוצת גלבוע מעיינות זכה בגיל הנערים באליפות הלאומית 2015/16. בעונת 2016/17 הקבוצה שיחקה בגמר אליפות המדינה לנוער שם הפסידה למכבי תל אביב. בכיתה י"ב עבר לשחק במכבי תל אביב. בעונת 2018/2019 זכה עם מכבי תל אביב באליפות וגביע המדינה.

בתיכון עד כיתה י"ב למד בתיכון הרב תחומי עמל עמק חרוד. חיון זכה עם נבחרת הכדורסל של בית הספר באליפות התיכונים לעונת 2017. במשחק הגמר מול מכבי תל אביב קלע 17 נקדות כולל שלשה קריטית בעשר השניות האחרונות של המשחק. כחלק מהמעבר למכבי תל אביב למד בתיכון חדש אולם לפי כללי הליגה לא השתתף עם נבחרת בית הספר באליפות התיכונים.

במאי 2018 השתתף עם קבוצתו מכבי תל אביב בטורניר תל אביב. בתום הטורניר נבחר לקלע המצטיין של הטורניר עם 20 נקודות בממוצע למשחק. בשחק השיא שלו מול לוקומוטיב קובאן קלע 32 נקודות. בינואר 2019 השתתף בטורניר הנוער של היורוליג. במשחק חצי הגמר מול באיירן מינכן קלע 27 נקודות.

### בקבוצת בוגרים

בקיץ 2018 התאמן במקביל לנוער גם עם הקבוצה הבוגרת של מכבי תל אביב. כחלק מההכנות לליגה נסע לטורניר קדם העונה בקפריסין.
באוגוסט 2019, חיון הצטרף לקבוצת הבוגרים של הפועל אילת אחרי שחתם חוזה לשנתיים.

### בנבחרות הלאומיות

חיון שיחק בנבחרות הצעירות של ישראל. ב-2016 שיחק תחת המאמן דני גוט באליפות אירופה לנבחרות עד גיל 16 בטורניר שנערך בסופיה. הנבחרת סימה במקום השני והעפילה חזרה לדרג א'. במשחק חצי הגמר קלע 15 נקודות עם חמש שלשות מתוך שישה ניסיונות. בטורניר קלע 7 נקודות בממוצע למשחק.

ב-2017 שיחק כקפטן הנבחרת תחת המאמן אורן אהרוני באליפות אירופה דרג א' לנבחרות עד גיל 16 בטורניר שנערך במונטנגרו. במשחק הבולט שלו מול אסטוניה קלע 35 נקודות. סך הכל סיים את הטורניר עם 18 נקודות (סגן מלך הסלים של הטורניר) ו-56.8 אחוזים לשלוש.

בקיץ 2019 תחת המאמן אורן אהרוני זכה עם הנבחרת עד גיל 18 במקום הראשון באליפות אירופה דרג ב' שנערכה ברומניה. בטורניר קלע 5.6 נקודות ב-14 דקות בממוצע למשחק.

קישורים חיצוניים
----------------

* פרופיל השחקן(הקישור אינו פעיל) באתר איגוד הכדורסל בישראל
* פרופיל השחקן באתר מנהלת ליגת העל בכדורסל

הערות שוליים
------------

1. ↑  Raziel Hayun, verbalcommits.com
2. ↑  רועי כהן, הכנה לבוגרים? מכבי ת"א זכתה באליפות הנוער, באתר One, ‏4 ביוני, 2017
3. ↑  מכבי ת"א השלימה סוויפ נגד הפועל ת"א וזכתה באליפות המדינה לנוער, באתר Sport1, ‏29 במאי, 2019
4. ↑  תיכונים: עין חרוד ניצחה את תיכון חדש תל אביב 86:95 בגמר, באתר Walla, ‏13 בדצמבר, 2017
5. ↑  רועי כהן, "הדבר האמיתי": אבדיה עם טריפל דאבל אדיר, באתר Sport5, ‏26 בינואר, 2019
6. ↑  נבחרת הנוער של ישראל זכתה באליפות אירופה דרג ב', באתר walla, ‏4 באוגוסט, 2019
**בית שלום אש** היה ביתו של הסופר שלום אש, וכיום משמש כמוזיאון וכבית תרבות, בו מתקיימים סיורים, מפגשים וסדנאות כתיבה. הבית נבנה במרכז העיר בת ים בשנת 1955 עבור אש ורעייתו מתילדה וביוזמת המועצה המקומית והעומד בראשה, דוד בן ארי. לאחר מותו של אש ב-1957, הפך הבית למוזיאון ולבית תרבות, ושוקם בשנת 2019.

היסטוריה
--------

אש היה סופר יידיש מוכר באותה התקופה. הוא כתב את המחזה "אל נקמות" שזכה לפרסום רב, ובשנת 1947 זכה בפרס אניספילד-וולף על היצירה שכתב שנה קודם, "East River".

דוד בן ארי, ראש עיריית בת ים, זיהה את הפוטנציאל הטמון באש, ובמפגש אקראי עימו הציע לו להתגורר בעירו. עקב השיחה, בשנת 1954 בנתה עיריית בת ים בית עבור שלום ומתילדה אש. המבנה בן קומה אחת מוקף חצר, תוכנן על ידי מחלקת ההנדסה של המועצה בהתאם לתוכניתו של אש. המבנה כולל סלון, חדר עבודה, חדר שינה (שכיום משמש כארכיון) ומטבח.

אש הביא אל הבית את הספרים שלו, הכלים שלו ורבים מכתבי העת שלו. ב-10 ביולי 1957, במהלך ביקור אצל בתו "רות" בלונדון, הוא נפטר באופן פתאומי. מתילדה, אשתו של אש, לא שבה עוד אל הבית, ובצוואתה הורישה אותו כדי שישמש כמוזיאון ליצירותיו הספרותיות.

לאחר 60 שנה של פעילות, הבית שוקם וחודש, וב-2019 נפתח מחדש. כיום מוצגים בו כתביו של אש ואוספיו האישיים, בהם עבודות אמנות של אמנים נוספים ופריטי יודאיקה.

הערות שוליים
------------

1. 1 2 3  בית שלום אש, באתר המועצה לשימור אתרי מורשת בישראל
2. 1 2 3 4  Felix007.com, מובי: מוזיאוני בת ים - בית שלום אש, באתר moby.org.il
3. 1 2  שווה ביקור: לאחר תהליך שימור ממושך בית 'שלום אש' בבת ים נפתח למבקרים, באתר mynetbatyam, ‏2019-04-03
4. ↑  East River, Anisfield-Wolf Book Awards (באנגלית אמריקאית)
5. ↑  East river : a novel / Sholem Asch ; translation by A.H.Gross | Sholem Asch 1880-1957 (Gross, A. H. ) | הספרייה הלאומית, באתר www.nli.org.il
6. ↑  בית שלום אש, בת ים - טיקצ'אק, באתר tickchak.co.il
7. ↑  גדעון קוץ, סיקור מותו של שלום אש בעיתונות הישראלית
8. ↑  בית שלום אש, באתר batim il
**דניאל בוטייל** (נולד ב-4 ביוני 1994) הוא אתלט ישראלי, אלוף ישראל בקפיצה לרוחק (2014).

ביוגרפיה
--------

בוטייל מתאמן בהדרכת רוגל נחום.

באליפות ישראל באתלטיקה שנערכה ביולי 2011 סיים בוטייל במקום חמישי בקפיצה לרוחק בתוצאה של 6.67 מטר ובמקום שישי בקפיצה משולשת בתוצאה של 13.85 מטר.

באליפות ישראל באתלטיקה שנערכה ביוני 2012 זכה בוטייל במדליית כסף בקפיצה משולשת בתוצאה של 14.87 מטר, אחרי יוחאי הלוי חבור לאגודה (16.86 מטר) ולפני תום יעקובוב ממכבי חיפה כרמל (11.55 מטר). נוסף לכך, הוא סיים במקום רביעי בקפיצה לרוחק בתוצאה של 7.10 מטר.

באליפות ישראל באתלטיקה לנוער שנערכה ביוני 2013 זכה בוטייל במדליית זהב בקפיצה משולשת בשיא ישראלי חדש לנוער של 15.61 מטר, שיפור של 19 ס"מ לשיא הנוער בן ה-21 של אבי טיירי, ו-58 ס"מ לשיאו האישי. חודש לאחר מכן, באליפות ישראל באתלטיקה הוא זכה במדליית כסף בקפיצה משולשת בתוצאה של 15.52 מטר, אחרי יוחאי הלוי חברו לאגודה (16.45 מטר) ולפני תום יעקובוב ממכבי חיפה כרמל (15.31 מטר). שלושה שבועות לאחר מכן, במסגרת תחרויות האתלטיקה של המכביה התשע-עשרה, הוא סיים במקום רביעי בקפיצה משולשת בתוצאה של 15.49 מטר.

### אלוף ישראל

באליפות ישראל באתלטיקה יולי 2014 זכה בוטייל במדליית זהב בקפיצה לרוחק בשיא אישי חדש של 7.34 מטר, לפני תום יעקובוב (7.32 מטר) וגדי אוחיון מעמק חפר (7.26 מטר).

שיאים אישיים
------------

* קפיצה לרוחק: 7.34 מטר (2014)
* קפיצה משולשת: 15.61 מטר (2013)

קישורים חיצוניים
----------------

* דניאל בוטייל(הקישור אינו פעיל), באתר איגוד האתלטיקה בישראל

הערות שוליים
------------

1. ↑  דני בורשבסקי‏, אתלטיקה: בוטייל שבר את שיא הנוער בקפיצה משולשת, באתר וואלה!‏, 5 ביוני 2013
2. ↑  50 הטובים בכל הזמנים - קפיצה לרוחק, באתר איגוד האתלטיקה בישראל
3. ↑  50 הטובים בכל הזמנים - קפיצה משולשת, באתר איגוד האתלטיקה בישראל
**בריטה ארנסט** (בגרמנית: **Britta Ernst** נולדה ב-23 בפברואר 1961) היא פוליטיקאית גרמנייה מהמפלגה הסוציאל-דמוקרטית. שימשה בעבר כשרת החינוך של מדינת שלזוויג-הולשטיין, שרת החינוך של מדינת ברנדנבורג, ונשיאת ועידת שרי החינוך. היא אשתו של קנצלר גרמניה אולף שולץ.

ביוגרפיה
--------

ארנסט נולדה בהמבורג ב-23 בפברואר 1961. לאחר שסיימה את התיכון עברה הכשרה מקצועית כפקידה בענף הנדל"ן. לאחר מכן החלה ללמוד כלכלה ופוליטיקה באוניברסיטת המבורג. ב-1978 היא הצטרפה למפלגה הסוציאל-דמוקרטית. ב-1993 היא החלה לעבוד כעוזרת הפרלמנטרית של חברת הסנאט של המבורג, טראוטה מילר. בין 1994–1997 עבדה כעוזרתו של הסנאטור תומאס מירו. באוקטובר 1997 נבחרה בעצמה לסנאט של המבורג. היא המשיכה להיבחר לסנאט ברציפות עד 2011. בבחירות של 2011 היא נבחרה שוב, ובעלה אולף שולץ אף נבחר לתפקיד ראש העיר. עם זאת, היא התפטרה מהסנאט באוגוסט של אותה שנה, והפכה לסגנית מנהלת קבוצת הסוציאל-דמוקרטים בבונדסטאג. ב-16 בספטמבר 2014 היא מונתה לשרת החינוך והחינוך המקצועי של מדינת שלזוויג-הולשטיין. בבחירות של 2017, איבדו הסוציאל-דמוקרטים את השליטה בממשלת שלזוויג-הולשטיין וארנסט לא מונתה שוב לשרה במדינה זו. תחת זאת, היא מונתה לשרת החינוך, הנוער והספורט של מדינת ברנדנבורג. ב-1 בינואר 2021 היא מונתה במקביל לנשיאת ועידת שרי החינוך של גרמניה - גוף המאגד את משרדי החינוך של כל המדינות השונות. היא סיימה את התפקיד בסוף השנה. ב-17 באפריל 2023 היא התפטרה מתפקיד שרת החינוך של ברנדנבורג עקב חוסר יכולתה להתמודד עם המחסור החריף במורים במדינה.

חיים אישיים
-----------

ב-1998 נישאה ארנסט לפוליטיקאי חבר מפלגתה אולף שולץ, אשר נבחר לקנצלר גרמניה ב-2021. הזוג מתגורר בפוטסדאם ללא ילדים.

קישורים חיצוניים
----------------

ויקישיתוף מדיה וקבצים בנושא **בריטה ארנסט** בוויקישיתוף
* בריטה ארנסט, ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1066327203
* LCCN: n99047553
* VIAF: 313472289
* WorldCat: viaf-313472289

 |
**קורי ובסטר** (באנגלית: **Corey Webster**; נולד ב-29 בנובמבר 1988) הוא שחקן כדורסל ניו זילנדי שמשחק כיום בניו זילנד ברייקרס. במהלך הקריירה שלו זכה שלוש פעמים באליפות ה-NBL עם קבוצת ניו זילנד ברייקרס (אנ'), וכן היה חבר נבחרת ניו זילנד בכדורסל.

ביוגרפיה
--------

קורי ובסטר נולד באוקלנד שבניו זילנד. אביו הוא שחקן כדורסל שנולד בארצות הברית ואמו ממוצא מאורי ואירופאי נולדה בניו זילנד.

בשנת 2007, עבר לארצות הברית כדי לשחק בקבוצת הכדורסל של אוניברסיטת למבות'

(אנ'). שנה לאחר מכן, חזר לניו זילנד כדי לשחק בקבוצת 'ניו זילנד ברייקרס' וזכה איתה באליפויות ה-NBL. בשנת 2011, הושעה לשנה מקבוצתו עקב שימוש בקנאביס סינתטי (מכונה בישראל 'נייס גיא'). באוגוסט 2012, חזר שוב לשחק בניו זילנד ברייקרס. בשנת 2015, החל לשחק בקבוצת הכדורסל הסרבית, מגה לקס. ביוני 2015, התאמן עם קבוצת אינדיאנה פייסרס מליגת ה-NBA, וקיבל חוזה אימונים בקבוצת ניו אורלינס פליקנס מליגת ה-NBA. לאחר מכן, חזר לשחק בקבוצת ניו זילנד ברייקרס. במרץ 2016, החל לשחק בקבוצת הכדורסל היוונית, קורויבוס (אנ'). בשנה זו, סבל ממספר פציעות. במרץ 2017, החל לשחק בקבוצת וולטינגון סיינטס (אנ'). באוגוסט 2017, החל לשחק בקבוצת עירוני נהריה הישראלית.

משנת 2008, החל לשחק בנבחרת ניו זילנד בכדורסל, ובשנת 2014, השתתף באליפות העולם.

הישגים
------

* שלוש פעמים זכה באליפות ליגת ה-NBL האוסטרלית.
* שלוש פעמים זכה באליפות ליגת ה-NBL הניו זילנדית (אנ').
* פעמיים זכה בתואר MVP של ליגת ה-NBL הניו זילנדית.
* פעמיים ניכלל ברשימת ה-All-Star Five של ליגת ה-NBL הניו זילנדית (אנ').
* בשנת 2016, זכה בתואר All-NBL Team (אנ').
* בשנת 2017, זכה בתואר 'אלוף הניקוד' של ליגת ה-NBL הניו זילנדית (אנ')

חיים אישיים
-----------

לוובסטר בן אחד שנולד בשנת 2015 לערך, המתגורר עם גרושתו בניו זילנד. בשנת 2015 אימץ ובסטר אורח חיים טבעוני. בשנת 2017, בזמן שחגג את יום הולדתו ה-28 במועדון, הסתבך בתקרית אלימה כאשר משך בזקנו של אדם שהתחפש לסנטה קלאוס. בעקבות זאת ובסטר עמד למשפט ונמצא אשם אולם ללא הרשעה פלילית.

אחיו הצעיר, טאי ובסטר (אנ'), משחק כדורסל בקבוצת סקיליינרס פרנקפורט הגרמנית.

קישורים חיצוניים
----------------

ויקישיתוף מדיה וקבצים בנושא **קורי ובסטר** בוויקישיתוף

* פרופיל, באתר eurobasket
* פרופיל, באתר פיב"א
* אור שקדי, עירוני נהריה: קורי וובסטר חתם לעונה אחת, באתר וואלה, 2 באוגוסט 2017
* עירד צפריר, קורי וובסטר: "לא מבין למה ספורטאי טבעוני זה מוזר", אתר הארץ, 1 בנובמבר 2017
* סרטונים עמרי מנהיים, "מאז שאני טבעוני הפכתי לשחקן כדורסל יותר טוב", אתר ערוץ הספורט, 15 בנובמבר 2017.
**תאמר יוליסס סליי** (באנגלית: Tamar Ulysses Slay; נולד ב-2 באפריל 1980) הוא כדורסלן עבר אמריקאי ששיחק כקלע. גובהו 2.05 מטרים, סליי שיחק בישראל בקבוצת הפועל ירושלים.

קריירה
------

סליי התחיל את הקריירה שלו כשחקן בעמדת הגארד באוניברסיטת מרשל בארצות הברית, לאחר מכן נרשם לדראפט ה-NBA ונבחר במקום ה-54 בסיבוב השני של הדראפט על ידי ניו ג'רזי נטס בשנת 2002.

סליי שיחק בעונת הבכורה שלו, עונת 2002/03, 36 משחקים בהם הציג ממוצעים של 2.6 נקודות 0.9 ריבאונדים ו-0.4 אסיסטים למשחק בממוצע. לאחר מכן בעונתו השנייה במדי ה"נטס" הציג סליי ממוצעים של 2.4 נקודת למשחק 1.1 ריבאונדים ו-0.6 אסיסטים למשחק בממוצע במשך 22 המשחקים שבהם שותף. בעונת 2004/05 עבר סליי לקבוצת שארלוט בובקאטס, לאחר דראפט ההרחבה, שבה שותף ב-8 משחקים והציג יכולת טובה יחסית לשנתיים שבהן שיחק בניו ג'רזי, וסיים את העונה עם ממוצעים של 3.5 נקודות למשחק 1.8 ריבאונדים ו-0.4 אסיסטים.

לאחר העונה שבה שיחק בשארלוט עבר סליי לשחק באירופה וחתם בקבוצת הפועל ירושלים. אף על פי שבמשך כל שנותיו ב-NBA תפקד סליי בעמדת קלע ( הגארד עמדה 2), בירושלים הוא נאלץ לשחק סמול פורוורד (עמדה 3). לאחר סוף העונה סליי הוחתם על חוזה לעונה נוספת. אך בסוף חודש דצמבר 2006 הוחלט לשחררו מן הקבוצה. ב-4 בינואר 2007 חתם בקבוצת הבייקרספילד ג'אם מליגת הפיתוח של ה-NBA, אך בהמשך השנה עבר לשחק בקבוצת קאפו ד'אורלנדו מסרייה א'. ב-21 ביולי 2008 חתם בקבוצת אבלינו גם היא מהליגה האיטלקית הבכירה, איתה שיחק גם במסגרת היורוליג מול מכבי תל אביב. ביולי 2009 חתם בקבוצת פיסטויה. בחודש אוגוסט 2010 חתם סליי עם קבוצה שלישית מאיטליה, אומאנה ונציה.

באוגוסט 2012 הצטרף לסוטור מונטגרנרו, באוגוסט 2013, הוא חתם על עסקה לשנה אחת עם ברשה לאונסה, ובסיום העונה פרש ממשחק פעיל.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  רענן וייס, י-ם החתימה את תמאר סליי לעונה וניצחה בגביע, באתר ynet, 16 באוקטובר 2005
2. ↑  תמאר סליי סיכם בהפועל ירושלים (לעונה שנייה) (25/7/2006)
3. ↑  תמאר סליי שוחרר מהפועל ירושלים (20/12/2006)
4. ↑  איטליה: תמאר סליי חתם בקאפו ד'אורלנדו (10/4/2007)
5. ↑  שוב פוגש את מכבי: תמאר סליי חתם באייר אבלינו (21/7/2008)
**Goodreads** הוא אתר רשת חברתית השייך לחברת אמזון, האתר נוסד בדצמבר 2006, והושק בינואר 2007 על ידי אוטיס צ'נדלר, מהנדס תוכנה ויזם ואליזבת קורי. האתר מציע יכולות חיפוש במאגר הנתונים של ספרים, הערות, וביקורות. משתמשים רשומים יכולים להוסיף ספרים כדי ליצור ספריית קטלוגים, רשימות קריאה. הם יכולים גם ליצור קבוצות משלהם של הספר הצעות, סקרים/סקרים, בלוגים, דיונים. 

בדצמבר 2007, האתר מנה מעל 600,000 חברים ו-10,000,000 ספרים. עד יולי 2012, האתר דיווח על 10 מיליון חברים, 20 מיליון מבקרים בחודש, ו-30 עובדים. ביולי 2013, הכריזו באתר שלהם שבסיס המשתמשים גדל ל-20 מיליון חברים רשומים, ובכך כמעט והכפילו את גודלם בתקופה של כ-11 חודשים. במרץ 2013, אמזון הכריזה על רכישת "Goodreads".

לפי נתונים שפורסמו באתר החברה, נכון לשנת 2018, מונה האתר 80 מיליון חברים רשומים, 2.3 מיליארד ספרים ו-80 מיליון ביקורות של קוראים.

משרדי החברה נמצאים בסן פרנסיסקו.

תחרות הספר הטוב ביותר
---------------------

החל משנת 2009, האתר מאפשר לקוראים שבו להצביע על הספר הטוב ביותר לאותה שנה, במגוון קטגוריות כגון רומן, מותחן, אימה, כ 20 קטגוריות בסך הכל. האתר מתגאה בכך שזהו המקום היחידי בו מוענק פרס הספר הטוב ביותר על ידי הקוראים עצמם (אשר בוחרים את הספר).
עד כה סטיבן קינג וריק ריירדן זכו בהכי הרבה פרסים, 8 זכיות לכל אחד.

בשנת 2020 השתתפו כ-5.5 מיליון קוראים שונים בתחרות.

קישורים חיצוניים
----------------

ויקישיתוף מדיה וקבצים בנושא **Goodreads** בוויקישיתוף
* אתר האינטרנט הרשמי של Goodreads
* Goodreads, ברשת החברתית פייסבוק

* Goodreads, ברשת החברתית אקס (טוויטר)

* Goodreads, ברשת החברתית אינסטגרם

* Goodreads, ברשת החברתית LinkedIn

* Goodreads, באתר פינטרסט

הערות שוליים
------------

1. ↑  "About Us". *Goodreads*. נבדק ב-20 בדצמבר 2012. `{{cite web}}`:  (עזרה)
2. ↑  *Good Reads: Book Nerds + Social Networking = Success*
3. ↑  "Goodreads Raises Angel Round To Help You Find That Perfect Book". Tech Crunch. נבדק ב-22 באוקטובר 2012. `{{cite web}}`:  (עזרה)
4. ↑  Lee, Ellen (21 ביולי 2012). "Goodreads' Otis Chandler reviews growth". *SF Gate*. נבדק ב-22 באוקטובר 2012. `{{cite news}}`:  (עזרה)
5. ↑  Chandler, Otis (23 ביולי 2013). "Goodreads Grows to 20 Million Readers". `{{cite news}}`:  (עזרה)
6. ↑  *Amazon Acquires Social Reading Site Goodreads, Which Gives The Company A Social Advantage Over Apple*.
7. ↑  *About Goodreads*.
8. ↑  "Book lovers seething over Amazon acquisition of Goodreads", *Inside Bay area*.
9. ↑

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0589 6184

 |
**וולפגנג בקר** (גרמנית: **Wolfgang Becker**, נולד ב-22 ביוני 1954) הוא במאי קולנוע גרמני, הידוע בעיקר בשל סרטו ה"אוסטלגי" "להתראות, לנין!" מ-2003.

בקר נולד בהמר שבאזור זאוורלאנד בצפון מערב גרמניה. הוא למד שפה וספרות גרמנית, היסטוריה ולימודים אמריקאים באוניברסיטה החופשית של ברלין. לאחר סיום התואר הוא קיבל עבודה כאיש סאונד בסטודיו, והחל לימודים באקדמיה הגרמנית לקולנוע וטלוויזיה. סרט הגמר שלו, "Schmetterlinge" ("פרפרים", 1986) זכה בפרס האקדמיה האמריקאית לקולנוע לסרט סטודנטים, כמו גם בפרסים אחרים - בפסטיבל הקולנוע הבינלאומי בלוקרנו, ומראש ממשלת חבל הסאר. לאחר סיום הלימודים הוא ביים מספר פרקים לסדרת סרטי המתח הטלוויזיונית הגרמנית "טאטורט" וסרטים אחרים. ב-1994 הקים את חברת ההפקה "X-Filme" יחד עם טום טיקוור ודני לוי ועם המפיק שטפן ארנדט. ב-1997 ביים את "החיים הם סדנא" (Das Leben ist eine Baustelle), ההצלחה הקולנועית הראשונה שלו.

בשנת 2015 ביים והפיק את הסרט "*Ich und Kaminski*" המבוסס על ספרו של הסופר האוסטרי-גרמני דניאל קלמן.

קישורים חיצוניים
----------------

ויקישיתוף מדיה וקבצים בנושא **וולפגנג בקר** בוויקישיתוף

* וולפגנג בקר, במסד הנתונים הקולנועיים IMDb (באנגלית)
* וולפגנג בקר, באתר "אידיבי", מאגר הידע העברי לקולנוע ישראלי ועולמי
* וולפגנג בקר, באתר AllMovie (באנגלית)
* וולפגנג בקר, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007467458805171
* BnF: cb145213707 (data)
* GND: 123758866
* ISNI: 0000 0001 1471 3149
* LCCN: no2003100620
* NDL: 00969367
* NKC: pna2005311694
* NLK: KAC201228328
* NLP: a0000002914976
* NTA: 270026851
* SNAC: w6jf93s7
* SUDOC: 069246750
* VIAF: 42989344
* WorldCat: lccn-no2003100620

 |
**ויליס גולדבק** (באנגלית: **Willis Goldbeck**;‏ 28 באוקטובר 1898 - 17 בספטמבר 1979) היה תסריטאי, מפיק ובמאי קולנוע אמריקאי. בשנים 1923 עד 1962 הוא כתב תסריטים ל-40 סרטים. כמו כן, ביים עשרה סרטים בין השנים 1942 עד 1951.

ביוגרפיה
--------

נולד בניו יורק. בראשית שנות ה-20 השתלב בעסקי הסרטים האמריקאיים כתסריטאי, לאחר שעסק קודם לכן בעיתונאות. הוא כתב את מרבית הסרטים בסדרת הסרטים של MGM על "ד"ר קילדרה" (Kildare), החל בסרט הראשון, *Young Dr. Kildare* ("ד"ר קילדרה הצעיר"; 1938) בכיכובו של לו איירז (Lew Ayres), וכמה מבין הסרטים בסדרה הוא גם ביים. על אף שביים לאחר מכן כמה סרטים נוספים - לרבות סרט ההרפתקאות *Ten Tall Men* ‏(1951) בכיכובו של ברט לנקסטר - גולדבק התמקד בעיקר בכתיבת תסריטים, ובאמצע שנות ה-50 החל לעסוק בהפקה. בשנת 1931 אף השתתף בכתיבת התסריט לסרט הפולחן "פריקס" (שיצא ב-1932) בבימויו של טוד בראונינג.

ב-1962 פרש מתעשיית הקולנוע. ב-17 בספטמבר 1979 מת בסאג הרבור, ניו יורק.

כמה מסרטיו
----------

* *Mare Nostrum*‏ (1926)
* *The Garden of Allah*‏ (1927)
* *The Enemy*‏ (1927)
* פריקס (1932)
* *Young Dr. Kildare*‏ (1938)
* *Rationing*‏ (1944)
* *Ten Tall Men*‏ (1951)
* *The Colossus of New York*‏ (1958)
* *Sergeant Rutledge*‏ (1960)
* האיש שירה בליברטי ואלנס (1962)

קישורים חיצוניים
----------------

* ויליס גולדבק, במסד הנתונים הקולנועיים IMDb (באנגלית)
* ויליס גולדבק, באתר AllMovie (באנגלית)
* ויליס גולדבק, במסד הנתונים הקולנועיים KinoPoisk (ברוסית)
* ויליס גולדבק, באתר הניו יורק טיימס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007324518105171
* BNE: XX1363804
* BnF: cb14048926n (data)
* GND: 141051361
* ISNI: 0000 0001 0865 3821
* LCCN: n79109164
* NKC: xx0172932
* SNAC: w6dr5qtg
* SUDOC: 061140252
* VIAF: 5134243
* WorldCat: lccn-n79109164

 |
**ויקטור מֶצ'וּר** (באנגלית: **Victor Mature**;‏ 24 בינואר 1913 – 4 באוגוסט 1999) היה שחקן קולנוע, טלוויזיה ותיאטרון אמריקאי.

קורות חיים
----------

הוא נולד בלואיוויל, קנטקי לאב שהיה מהגר איטלקי. למד משחק בפסדינה, קליפורניה והחל להופיע בתיאטרון שם נצפה על ידי המפיק האל רוץ' שהחתים אותו על חוזה לשבע שנים.

הופעתו הראשונה בקולנוע הייתה בתפקיד קטן בסרט "The Housekeeper's Daughter" ב-1939.

ב-1941 הופיע בברודוויי במחזמר "Lady in the Dark" של קורט וייל ואיירה גרשווין לפי ספר של מוס הארט לצדו של דני קיי. לאחר מכן הוחתם בפוקס המאה ה-20 והופיע בסרטים מוזיקליים לצד בטי גרייבל וריטה היוורת'.

ב-1942 התגייס לצבא ארצות הברית ושירת במשמר החופים של ארצות הברית. לאחר מכן חידש את הקריירה שלו במערבון "קלמנטיין יקירתי", לצדו של הנרי פונדה.

ב-1947 שיחק בסרט האפל "Kiss of Death", לצדו של ריצ'רד וידמרק. המפיק ססיל ב. דה-מיל התרשם מהופעתו והחתים אותו לתפקיד הראשי של שמשון בסרט התנכ"י הענק "שמשון ודלילה", לצדה של הדי לאמאר כדלילה בשנת 1949. באותה שנה שיחק בסרט המוזיקלי "Red, Hot and Blue", לצדה של בטי האטון.

ב-1952 שיחק בבת ים השווה מיליון דולר לצידה של אסתר ויליאמס.

ב-1953 שיחק בסרט האפי שובר הקופות "הגלימה" ("The Robe"), על ראשוני הנוצרים, לצדו של ריצ'רד ברטון. הצלחת הסרט הביאה לסרט המשך בשם "Demetrius and the Gladiators", לצדה של סוזן הייוורד, שגם הוא היה שובר קופות.

ב-1959 שיחק בסרט "חניבעל" (אנ'), בתפקיד המצביא הקרתגי חניבעל.

ב-1959, בגיל 46, פרש מצ'ור מהופעות בקולנוע וטען כי מצבו הכלכלי מאפשר לו להתבטל. הוא הופיע פה ושם בתפקידים קטנים בסרטים.

בטלוויזיה הופיע במספר פרקים בסדרת הטלוויזיה "מ.א.ש". ב-1984 שיחק בסרט הטלוויזיה "שמשון ודלילה", והפעם בתור מנוח, אביו של שמשון.

מצ'ור מת בגיל 86 מלוקמיה. על תרומתו לעולם הקולנוע זכה לכוכב בשדרת הכוכבים של הוליווד.

קישורים חיצוניים
----------------

ויקישיתוף מדיה וקבצים בנושא **ויקטור מצ'ור** בוויקישיתוף

* ויקטור מצ'ור, במסד הנתונים הקולנועיים IMDb (באנגלית)
* ויקטור מצ'ור, באתר "אידיבי", מאגר הידע העברי לקולנוע ישראלי ועולמי
* ויקטור מצ'ור, באתר AllMovie (באנגלית)
* ויקטור מצ'ור, במסד הנתונים הקולנועיים KinoPoisk (ברוסית)
* ויקטור מצ'ור, באתר MusicBrainz (באנגלית)
* האתר של מעריצי ויקטור מצ'ור
* ויקטור מצ'ור, באתר Find a Grave
* ויקטור מצ'ור, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428745905171
* BIBSYS: 99007164
* BNE: XX1085265
* BnF: cb138972331 (data)
* GND: 119430533
* ISNI: 0000 0001 1465 8629
* LCCN: no90011007
* MusicBrainz: ae903ea8-9fac-4859-b3b0-919ee005e1c8
* NARA: 10575331
* NKC: xx0186142
* NTA: 074765809
* SNAC: w60m8c86
* SUDOC: 080579671
* TePapa: 49520
* VIAF: 197060
* WorldCat: lccn-no90011007

 |
**טבאוסום פטימה האשמי** (באנגלית: **Tabassum Fatima Hashmi**; נולדה ב-4 בנובמבר 1971), מוכרת יותר בשם הבמה שלה, **טאבו**. היא שחקנית קולנוע הודית. טאבו, מהמעורכות ביותר בתעשיית הקולנוע בבוליווד התפרסמה אל מחוץ לגבולות הודו בשנת 2012 בזכות תפקיד בשובר הקופות המצליח של אנג לי "חיי פיי".

ביוגרפיה
--------

טאבו נולדה בעיר היידראבאד שבדרום הודו לזוג הורים ממוצא מוסלמי, ג'מאל, שחקן וריזוואנה האשמי שהייתה מורה במקצועה.
טאבו היא אחותה הצעירה של השחקנית פראה נאץ והאחיינית של כוכבת הקולנוע שאבנה אזמי.
למדה במכללה הקתולית "סט. קסאווייר" שבמומבאי במשך כשנתיים.

טאבו השתלבה לראשונה בתעשייה הבוליוודית בראשית שנות ה-90 עם הופעות שזיכו אותה בפרסים בסרטים "גפרורים", "ירושה", "Ninne Pelladatha", "מעבר הניצחון" ו"ניצחון".
שיחקה כמו כן גם בסרטים הודים במהלך שנות ה-90 שזכו להצלחה מסחרית וביקורתית גדולה כמו הקומדיות "אנחנו עומדים מאוחדים", "הדודה הרמאית" "ביוויי מס 1", הדרמה הפוליטית "הצמד", סרט המלחמה "גבול" ו"ארץ האהבה".

בשנת 2000 זכתה טאבו במרבית פרסי הקולנוע ההודי על תפקידה בדרמה "אשטיטבה" והופיעה בקומדיית הקאלט ההודית "עסקי הקופים" ובדרמה המוזיקלית "מצאתי את זה".
ב-2001 זכתה במספר פרסים מקומיים על משחקה בדרמה "שאנדי בר".
ב-2003 שיחקה לצידו של אירפאן קאן בסרט "מאקבול", עיבוד הודי מוצלח שנעשה למחזה "מקבת'".
ב-2006 הופיעה טאבו במלודרמה "נהרסים באהבה" בתפקיד קצינת המודיעין מאליני טייגאיי והשתתפה לראשונה בסרט אמריקאי, הדרמה של מירה נאיר "עניין של שם" בתפקיד אשר דרש מטאבו לראשונה להתבטא באנגלית.
ב-2007 הופיעה בתפקיד מקומי מוערך בדרמה "פחות סוכר".

בשנת 2012 זכתה טאבו לפרסום כלל עולמי בזכות הופעתה בסרט ההרפתקאות המוערך של אנג לי "חיי פיי" בתפקיד גיטה אמו של הנער פיי פאטל (סוראג' שארמה).

פילמוגרפיה
----------

טאבו ואירפאן קאן בפרמיירה לסרט "עניין של שם", 2006
* באזאר (1982)
* הומ נאוג'ואן (1985)
* גפרורים (1996)
* ניצחון (1996)
* ירושה (1997)
* הדודה הרמאית (1997)
* הצמד (1997)
* הגבול (1997)
* הו טו טו (1999)
* אנחנו עומדים מאוחדים (1999)
* ביווי מס 1 (1999)
* מצאתי את זה (2000)
* עסקי הקופים (2000)
* אשטיטבה (2000)
* נהרסים באהבה (2006)
* עניין של שם (2006)
* אז זה מנופץ (2010)
* חיי פיי (2012)
* דוד (2013)
* גאי הו (2014)
* היידר (2014)
* דרישיאם (2015)
* אשמים (2015) - רימה קומאר
* פיטור (2016)
* שוב גולמאל (2017)
* נעדרת (2018)
* סנג'ו (2018) - מבוסס על חייו של סנג'אי דאט
* תן אהבה (2019)
* האב בהולה (2023)

קישורים חיצוניים
----------------

ויקישיתוף מדיה וקבצים בנושא **טאבו** בוויקישיתוף
* טאבו, ברשת החברתית אינסטגרם
* טאבו, סרטונים בערוץ היוטיוב
* טאבו, במסד הנתונים הקולנועיים IMDb (באנגלית)
* טאבו, באתר AllMovie (באנגלית)
* טאבו, במסד הנתונים הקולנועיים KinoPoisk (ברוסית)
* טאבו, באתר אייטונס (באנגלית)
* טאבו, באתר ספוטיפיי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007460303505171
* BIBSYS: 11015260
* BNE: XX5198494
* BnF: cb142313760 (data)
* CANTIC: a11876864
* GND: 142227129
* ISNI: 0000 0003 6849 6930
* LCCN: nr2001012932
* NKC: xx0184076
* NLA: 40578413
* NLP: a0000001864610
* SUDOC: 171438809
* Trove: 1448002
* VIAF: 44511793
* WorldCat (עם VIAF): 44511793

 |
**מילטון לאסל יומאסון** (באנגלית: **Milton Lasell Humason**; ‏19 באוגוסט 1891 – 18 ביוני 1972) היה אסטרונום אמריקאי.

חייו
----

יומאסון נולד בדודג' סנטר, מינסוטה. הוא נשר מבית הספר ולא זכה לקבל השכלה פורמלית לאחר גיל 14. עקב אהבתו להרים, ובייחוד להר וילסון שבקליפורניה (אנ'), החל לעבוד בתור נהג פרדות והוביל ציוד וחומרים אל ראש ההר, בעת בניית מצפה הר וילסון (אנ') שהוקם שם בעשור הראשון של המאה ה-20. בשנת 1917 החל לעבוד בתור שרת במבנה המצפה ומתוך עניין התנדב לעבודת עוזר לילה במצפה. כישוריו הטכניים זכו לתשומת לבם של האסטרונומים במצפה, והאסטרונום ג'ורג' אלרי הייל (אנ') מינה אותו לחבר בצוות המצפה. הדבר היה חסר תקדים, שכן ליומאסון לא היה תואר דוקטור ואף לא תעודת בגרות. 

יומאסון הצדיק את שיפוטו של הייל במספר תגליות מפתח. הוא זכה למוניטין של צופה קפדן ובעל כישורים טכניים גבוהים. הוא הצליח להשיג תצלומים באיכות גבוהה וספקטרוגרמות בתנאים קשים, והפך למדריך הטכני של האסטרונומים במצפה. במהלך עבודתו במצפה הגיע למצפה האסטרונום אדווין האבל והשניים נעשו חברים קרובים. בשנת 1950 זכה יומאסון לתואר דוקטור למדעים (D. Sc) מאוניברסיטת לונד בשוודיה. הוא פרש בשנת 1957.

יומאסון גילה בשיתוף עם האבל את תופעת ההיסט לאדום, המהווה עדות להתפשטות היקום לפי תאוריית המפץ הגדול. יומאסון גילה את כוכב השביט C/1961 R1 שיחודו במרחק האפסיד הארוך שלו, השביט קרוי על שמו. יומאסון היה, ככל הידוע, הראשון לצלם את כוכב הלכת פלוטו, אם כי לא הראשון לזהותו. על שמו נקרא מכתש בירח וכן הכוכבים "Humason-Zwicky".

לקריאה נוספת
------------

* Carl Sagan, Cosmos (Futura, 1983), pp. 278-281

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* GND: 1083268015
* ISNI: 0000 0000 4068 5180
* LCCN: n2005002939
* SNAC: w6736tbq
* SUDOC: 192430971
* VIAF: 138149196420574791155
* WorldCat: lccn-n2005002939

 |